Асен Босев
Ти разбра ли?

chitanka.info

Малка Лалка все бърбори

за това, за онова;

но заплетено говори,

та разбираш и едва.

„От дървото пада вятър,

че листата духат вред.

Мама ми купи театър,

за да ида на билет.

Сложих на глава шушони,

на крака с калпак поех.

Влязох аз в едни бонбони,

там сладкарница си взех.

Вкъщи ризата разтворих,

турих в нея гардероб.

Спуснах се в мазето горе,

там гърне намерих в боб.

Днес обядвах на кревата

и на масата заспах…“

Слушат весело децата

и заливат се от смях!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.